Die einde van die Tweede Wêreldoorlog was wat dit betref ’n keerpunt. Die talle inheemse minderheidstale in Europa geniet nou wetlike beskerming, en dikwels ook aktiewe staatsteun.
Natuurlik geld dit nie vir elke enkele ANC-lid nie; daar is uitsonderings wat die reël bevestig. Maar as byvoorbeeld min. Blade Nzimande praat oor die noodsaak om swart tale te bevorder, kan ’n mens maar gerus aanneem dat hy dit slegs pligshalwe doen en dat hy niks daarvan werklik bedoel nie.
Maar wanneer hy dreig om Afrikaanse universiteite aan te pak en Solidariteit se eie tersiêre inrigting, Akademia, te sluit, moet ’n mens hom baie ernstig opneem.
Die ANC doen in die praktyk net mooi ’n ronde nul om inheemse tale te bevorder. Hy buig diep voor die altaar van die koloniale verdrukkerstaal Engels. En hy kom daarmee weg, want ongelukkig bestaan daar in swart kringe in Suid-Afrika slegs ’n baie beperkte bewussyn van die voordele wat die ontwikkeling van swart tale inhou.
Die enigste veelkleurige blom wat in ’n vaal, kleurlose taallandskap bloei, is die pogings aan die Universiteit van KwaZulu-Natal om Zoeloe tot akademiese taal op te hef. Onlangs het ’n vrou aan dié universiteit selfs haar doktorale proefskrif in Zoeloe geskryf, ’n uiters lofwaardige stap.
Uiteindelik sal sprekers van die Suid-Afrika se ander amptelike landstale egter self die wil moet toon om hul identiteit, hul diepste wese, nie te versaak nie. En soos ons, sal hulle dit moet doen sonder om die eie identiteit tot ’n ongesonde fetisj te verhef.
Hulle sal ingevolge die wetsontwerp toegelaat word om die grond op lang termyn te huur, óf die meerderheidseienaar moet ’n swart Suid-Afrikaner wees – aldus die wetsontwerp.
AfriSake het in ŉ verklaring op sy webblad gesê hy gaan hom tot die konstitusionele hof wend as die parlement die wetsontwerp goedkeur. Die organisasie meen dat dié wetsontwerp in sy huidige formaat nie ’n Grondwettoets sal deurstaan nie.